CELEX: 32012R0637
Language: mt
Date: 2012-07-13 00:00:00
Title: Regolament ta’ Implimentazzjoni tal-Kummissjoni (UE) Nru 637/2012 tat- 13 ta’ Lulju 2012 li jemenda r-Regolament ta' Implimentazzjoni (UE) Nru 540/2011 fir-rigward tal-kundizzjonijiet tal-approvazzjoni tas-sustanzi attivi sulfat tal-ħadid, ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat u ripellenti permezz ta' riħa ta' oriġini mill-annimali jew mill-pjanti/żift taż-żejt tat-tall  Test b’relevanza għaż-ŻEE

14.7.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 186/20
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 637/2012
      tat-13 ta’ Lulju 2012
      li jemenda r-Regolament ta' Implimentazzjoni (UE) Nru 540/2011 fir-rigward tal-kundizzjonijiet tal-approvazzjoni tas-sustanzi attivi sulfat tal-ħadid, ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat u ripellenti permezz ta' riħa ta' oriġini mill-annimali jew mill-pjanti/żift taż-żejt tat-tall
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 13(2)(c) tiegħu,
      Billi:
      
                  (1)
               
               
                  Is-sustanzi attivi sulfat tal-ħadid, ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat u ripellenti permezz ta' riħa ta' oriġini mill-annimali jew mill-pjanti/żift taż-żejt tat-tall kienu inklużi fl-Anness I tad-Direttiva tal-Kunsill 91/414/KEE (2) bid-Direttiva tal-Kummissjoni 2008/127/KE (3) skont il-proċedura stipulata fl-Artikolu 24b tar-Regolament tal-Kummissjoni (KE) Nru 2229/2004 tat-3 ta' Diċembru 2004 li jistabbilixxi aktar regoli fid-dettall għall-implimentazzjoni tar-raba' stadju tal-programm ta' ħidma msemmi fl-Artikolu 8(2) tad-Direttiva tal-Kunsill 91/414/KEE (4). Mis-sostituzzjoni tad-Direttiva 91/414/KEE bir-Regolament (KE) Nru 1107/2009, dawn is-sustanzi qed jitqiesu bħala approvati skont dak ir-Regolament u huma elenkati fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (5).
               
            
                  (2)
               
               
                  Skont l-Artikolu 25a tar-Regolament (KE) Nru 2229/2004, l-Awtorità Ewropea dwar is-Sigurtà fl-Ikel, minn hawn 'il quddiem “l-Awtorità”, ippreżentat lill-Kummissjoni l-fehmiet tagħha dwar ir-reviżjoni tal-abbozz tar-rapporti dwar is-sulfat tal-ħadid (6), ir-ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat (7) u r-ripellenti permezz ta' riħa ta' oriġini mill-annimali jew mill-pjanti/żift taż-żejt tat-tall (8) fis-16 ta' Diċembru 2011. Ir-reviżjoni tal-abbozz tar-rapporti u l-fehmiet tal-Awtorità ġew riveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ġew iffinalizzati fl-1 ta' Ġunju 2012 fil-format tar-rapporti ta’ reviżjoni tal-Kummissjoni dwar is-sulfat tal-ħadid, ir-ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat u r-ripellenti permezz ta' riħa ta' oriġini mill-annimali jew mill-pjanti/żift taż-żejt tat-tall.
               
            
                  (3)
               
               
                  L-Awtorità kkomunikat il-fehmiet tagħha dwar is-sulfat tal-ħadid, ir-ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat u r-ripellenti permezz ta' riħa ta' oriġini mill-annimali jew mill-pjanti/żift taż-żejt tat-tall lin-notifikaturi, u l-Kummissjoni stednithom biex jissottomettu kummenti dwar ir-rapporti tar-reviżjoni.
               
            
                  (4)
               
               
                  Huwa kkonfermat li s-sustanzi attivi sulfat tal-ħadid, ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat u ripellenti permezz ta' riħa ta' oriġini mill-annimali jew mill-pjanti/żift taż-żejt tat-tall għandhom jitqiesu li ġew approvati skont ir-Regolament (KE) Nru 1107/2009.
               
            
                  (5)
               
               
                  Skont l-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu u fid-dawl tal-għarfien xjentifiku u tekniku kurrenti, huwa meħtieġ li jkunu emendati l-kundizzjonijiet tal-approvazzjoni tas-sulfat tal-ħadid, tar-ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat u tar-ripellenti permezz ta' riħa ta' oriġini mill-annimali jew mill-pjanti/żift taż-żejt tat-tall. Huwa xieraq, b'mod partikolari, li jintalab aktar tagħrif ta' konferma dwar dawk is-sustanzi attivi.
               
            
                  (6)
               
               
                  L-Anness mar-Regolament (UE) Nru 540/2011 għandu għalhekk jiġi emendat skont dan.
               
            
                  (7)
               
               
                  Għandu jitħalla perjodu raġonevoli ta’ żmien qabel l-applikazzjoni ta’ dan ir-Regolament sabiex l-Istati Membri, in-notifikaturi u d-detenturi tal-awtorizzazzjonijiet tal-prodotti għall-protezzjoni tal-pjanti jkunu jistgħu jissodisfaw ir-rekwiżiti li jirriżultaw mill-emenda tal-kundizzjonijiet tal-approvazzjoni.
               
            
                  (8)
               
               
                  Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      Il-Parti A tal-Anness tar-Regolament ta’ Implimentazzjoni (UE) Nru 540/2011 hija emendata skont l-Anness ta' dan ir-Regolament.
      Artikolu 2
      L-Istati Membri għandhom skont ir-Regolament (KE) Nru 1107/2009, fejn huwa meħtieġ, jemendaw jew jirtiraw l-awtorizzazzjonijiet eżistenti għal prodotti għall-protezzjoni tal-pjanti li fihom ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat bħala sustanzi attivi sabiex jikkonformaw mal-Anness ta' dan ir-Regolament sal-1 ta' Mejju 2013.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika mill-1 ta’ Novembru 2012.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-13 ta’ Lulju 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 309, 24.11.2009, p. 1.
      
         (2)  ĠU L 230, 19.8.1991, p. 1.
      
         (3)  ĠU L 344, 20.12.2008, p. 89.
      
         (4)  ĠU L 379, 24.12.2004, p.13.
      
         (5)  ĠU L 153, 11.6.2011, p. 1.
      
         (6)  Conclusion on the peer review of the pesticide risk assessment of the active substance iron sulfate. EFSA Journal 2012;10(1):2521. Tinstab onlajn: www.efsa.europa.eu/efsajournal.htm
      
         (7)  Conclusion on the peer review of the pesticide risk assessment of the active substance tall oil crude. EFSA Journal 2012;10(2):2543. Tinstab onlajn: www.efsa.europa.eu/efsajournal.htm
      
         (8)  Conclusion on the peer review of the pesticide risk assessment of the active substance tall oil pitch. EFSA Journal 2012;10(2):2544. Tinstab onlajn: www.efsa.europa.eu/efsajournal.htm
      
         ANNESS
         Il-Parti A tal-Anness tar-Regolament ta’ Implimentazzjoni (UE) Nru 540/2011 hija emendata kif ġej:
         
                     (1)
                  
                  
                     Ir-ringiela 235 dwar is-sustanza attiva sulfat tal-ħadid tinbidel ma' dan li ġej:
                     
                                 Numru
                              
                              
                                 Isem Komuni, Numri tal-Identifikazzjoni
                              
                              
                                 Isem tal-IUPAC
                              
                              
                                 Purità (*)
                                 
                              
                              
                                 Data tal-approvazzjoni
                              
                              
                                 Skadenza tal-approvazzjoni
                              
                              
                                 Dispożizzjonijiet speċifiċi
                              
                           
                                 ‧235
                              
                              
                                 
                                    Sulfat tal-ħadid
                                 
                                 
                                              
                                          
                                          
                                             Anidru tas-sulfat tal-ħadid(II): Nru CAS 7720-78-7
                                          
                                       
                                              
                                          
                                          
                                             Monoidrat tas-sulfat tal-ħadid(II): Nru CAS 17375-41-6
                                          
                                       
                                              
                                          
                                          
                                             Ettaidrat tas-sulfat tal-ħadid(II): Nru CAS 7782-63-0
                                          
                                       Nru CIPAC 837
                              
                              
                                 Sulfat tal-ħadid(II)
                                 jew
                                 sulfat tal-ħadid(2+)
                              
                              
                                 Anidru tas-sulfat tal-ħadid(II): ≥ 350 g/kg total tal-ħadid.
                                 Impuritajiet rilevanti:
                                 
                                              
                                          
                                          
                                             arseniku, 18 mg/kg
                                          
                                       
                                              
                                          
                                          
                                             kadmju, 1,8 mg/kg
                                          
                                       
                                              
                                          
                                          
                                             kromju, 90 mg/kg
                                          
                                       
                                              
                                          
                                          
                                             ċomb, 36 mg/kg
                                          
                                       
                                              
                                          
                                          
                                             merkurju, 1,8 mg/kg
                                          
                                       Espressi abbażi tal-varjant anidru
                              
                              
                                 1 ta’ Settembru 2009
                              
                              
                                 31 ta’ Awwissu 2019
                              
                              
                                 PARTI A
                                 Jista’ jiġi awtorizzat biss l-użu bħala erbiċida.
                                 PARTI B
                                 Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' reviżjoni emendat dwar is-sulfat tal-ħadid (SANCO/2616/2008), u b'mod partikolari l-Appendiċijiet I u II tiegħu, kif iffinalizzati fil-Kumitat Permanenti dwar il-Katina Alimentari u s-Saħħa tal-Annimali tal-1 ta' Ġunju 2012.
                                 F'din il-valutazzjoni ġenerali l-Istati Membri għandhom jagħtu kas partikolari ta’:
                                 
                                             —
                                          
                                          
                                             ir-riskju għall-operatur;
                                          
                                       
                                             —
                                          
                                          
                                             ir-riskju għat-tfal/residenti li jilagħbu fuq terf trattat;
                                          
                                       
                                             —
                                          
                                          
                                             ir-riskju għall-ilmijiet tal-wiċċ u għall-organiżmi akkwatiċi.
                                          
                                       Il-kundizzjonijiet għall-użu għandhom jinkludu, fejn huwa xieraq, miżuri għat-tnaqqis tar-riskju u l-applikazzjoni ta’ tagħmir protettiv personali adegwat. In-notifikatur għandu jippreżenta lill-Istati Membri, lill-Kummissjoni u lill-Awtorità, tagħrif ta' konferma dwar l-ekwivalenza bejn l-ispeċifikazzjonijiet tal-materjal tekniku, kif immanifatturat kummerċjalment, u dawk tal-materjal tat-test użat fid-dossiers dwar it-tossiċità.
                                 L-Istati Membri kkonċernati għandhom jiżguraw li n-notifikatur jibgħat dan it-tagħrif lill-Kummissjoni sal-1 ta’ Mejju 2013.‧
                              
                           
               
                     (2)
                  
                  
                     Ir-ringiela 250 dwar is-sustanza attiva Ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat tinbidel b'dan li ġej:
                     
                                 Numru
                              
                              
                                 Isem Komuni, Numri tal-Identifikazzjoni
                              
                              
                                 Isem tal-IUPAC
                              
                              
                                 Purità (**)
                                 
                              
                              
                                 Data tal-approvazzjoni
                              
                              
                                 Skadenza tal-approvazzjoni
                              
                              
                                 Dispożizzjonijiet speċifiċi
                              
                           
                                 ‧250
                              
                              
                                 
                                    Ripellenti (permezz ta' riħa) ta' oriġini mill-annimali jew mill-pjanti/żejt tat-tall mhux raffinat
                                 
                                 Nru CAS 8002-26-4
                                 Nru CIPAC 911
                              
                              
                                 Mhux disponibbli
                              
                              
                                 Il-parametri kwalitattivi ta' hawn taħt jinkludu l-ispeċifikazzjoni ta' ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat:
                                 
                                              
                                          
                                          
                                             numru tal-aċidu: minimu 125 mgKOH/g
                                          
                                       
                                              
                                          
                                          
                                             kontenut tal-ilma: massimu 2 %
                                          
                                       
                                              
                                          
                                          
                                             kontenut ta' aċidu tar-rożin minimu 35 % (propost)
                                          
                                       
                                              
                                          
                                          
                                             kontenut tal-irmied: massimu 0,2 %
                                          
                                       
                                              
                                          
                                          
                                             pH: Bejn wieħed u ieħor minimu ta' 5,5
                                          
                                       
                                              
                                          
                                          
                                             materjal insaponifikabbli massimu 12 %
                                          
                                       
                                              
                                          
                                          
                                             aċidi minerali ħielsa: massimu 0,02 %
                                          
                                       
                              
                                 1 ta’ Settembru 2009
                              
                              
                                 31 ta’ Awwissu 2019
                              
                              
                                 PARTI A
                                 Jistgħu jiġu awtorizzati biss l-użi bħala ripellent applikat bl-ingwanti jew bl-ixkupilja.
                                 PARTI B
                                 Għall-implimentazzjoni tal-prinċipji uniformi, kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' reviżjoni emendat dwar ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat (SANCO/2631/2008), u b'mod partikolari l-Appendiċijiet I u II tiegħu, kif iffinalizzati fil-Kumitat Permanenti dwar il-Katina Alimentari u s-Saħħa tal-Annimali tal-1 ta' Ġunju 2012.
                                 Waqt il-valutazzjoni tal-applikazzjonijiet għall-awtorizzazzjoni tal-prodotti għall-ħarsien tal-pjanti li fihom Ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat għal użi oħra għajr bħala ripellent fil-forestrija, l-Istati Membri għandhom joqogħdu partikolarment attenti għall-kriterji fl-Artikolu 4(3) tar-Regolament (KE) Nru 1107/2009, u għandhom jiżguraw li tiġi ppreżentata kull informazzjoni neċessarja qabel ma tingħata tali awtorizzazzjoni.
                                 F'din il-valutazzjoni ġenerali l-Istati Membri għandhom jagħtu kas partikolari ta’:
                                 
                                             —
                                          
                                          
                                             il-protezzjoni tal-operatur, il-ħaddiem u l-persuni li jkunu fil-qrib;
                                          
                                       
                                             —
                                          
                                          
                                             ir-riskju għall-ispeċi li mhumiex fil-mira.
                                          
                                       Il-kundizzjonijiet għall-użu għandhom jinkludu, fejn huwa xieraq, miżuri għat-tnaqqis tar-riskju.
                                 L-Istati Membri kkonċernati għandhom jitolbu li jintbagħat tagħrif ta’ konferma rigward:
                                 
                                             (a)
                                          
                                          
                                             l-ekwivalenza bejn l-ispeċifikazzjonijiet tal-materjal tekniku, kif immanifatturat kummerċjalment, u dawk tal-materjal tat-test użat fid-dossiers dwar it-tossiċità,
                                          
                                       
                                             (b)
                                          
                                          
                                             il-profil tossikoloġiku ta' ripellenti permezz ta' riħa ta' oriġini mill-annimali jew mill-pjanti/żejt tat-tall mhux raffinat.
                                          
                                       L-Istati Membri kkonċernati għandhom jiżguraw li n-notifikatur jibgħat lill-Kummissjoni l-informazzjoni stabbilita fil-punt (a) sal-1 ta' Mejju 2013 u l-informazzjoni stabbilita fil-punt (b) sal-31 ta' Mejju 2014‧.
                              
                           
               
                     (3)
                  
                  
                     Ir-ringiela 251 dwar is-sustanza attiva Ripellenti permezz ta' riħa ta' oriġini mill-annimali jew mill-pjanti/żift taż-żejt tat-tall tinbidel b'dan li ġej:
                     
                                 Numru
                              
                              
                                 Isem Komuni, Numri tal-Identifikazzjoni
                              
                              
                                 Isem tal-IUPAC
                              
                              
                                 Purità (***)
                                 
                              
                              
                                 Data tal-approvazzjoni
                              
                              
                                 Skadenza tal-approvazzjoni
                              
                              
                                 Dispożizzjonijiet speċifiċi
                              
                           
                                 ‧251
                              
                              
                                 
                                    Ripellenti (permezz ta' riħa) ta' oriġini mill-annimali jew mill-pjanti/żift taż-żejt tat-tall
                                 
                                 Nru CAS 8016-81-7
                                 Nru CIPAC 912
                              
                              
                                 Mhux disponibbli
                              
                              
                                 Taħlita kumplessa ta' esteri ta' aċidi grassi, rożin u ammonti żgħar ta' dimeri u trimeri ta' aċidi tar-reżina u aċidi grassi.
                              
                              
                                 1 ta’ Settembru 2009
                              
                              
                                 31 ta’ Awwissu 2019
                              
                              
                                 PARTI A
                                 Jistgħu jiġu awtorizzati biss l-użi bħala ripellent.
                                 PARTI B
                                 Għall-implimentazzjoni tal-prinċipji uniformi, kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' reviżjoni emendat dwar ripellenti permezz ta' riħa ta' oriġini mill-annimali jew mill-pjanti/taż-żift taż-żejt tat-tall (SANCO/2632/2008), u b'mod partikolari l-Appendiċijiet I u II tiegħu, kif iffinalizzati fil-Kumitat Permanenti dwar il-Katina Alimentari u s-Saħħa tal-Annimali tal-1 ta' Ġunju 2012.
                                 Waqt il-valutazzjoni tal-applikazzjonijiet għall-awtorizzazzjoni tal-prodotti għall-ħarsien tal-pjanti li fihom ripellenti permezz ta' riħa ta' oriġini mill-annimali jew mill-pjanti/żift taż-żejt tat-tall għal użi oħra għajr bħala ripellent fil-forestrija applikati bl-ingwanti jew bl-ixkupilja, l-Istati Membri għandhom joqogħdu partikolarment attenti għall-kriterji fl-Artikolu 4(3) tar-Regolament (KE) Nru 1107/2009, u għandhom jiżguraw li tiġi ppreżentata kull informazzjoni neċessarja qabel ma tingħata tali awtorizzazzjoni.
                                 F'din il-valutazzjoni ġenerali l-Istati Membri għandhom jagħtu kas partikolari ta’:
                                 
                                             —
                                          
                                          
                                             il-protezzjoni tal-operatur, il-ħaddiem u l-persuni li jkunu fil-qrib;
                                          
                                       
                                             —
                                          
                                          
                                             ir-riskju għall-ispeċi li mhumiex fil-mira.
                                          
                                       Il-kundizzjonijiet għall-użu għandhom jinkludu, fejn xieraq, miżuri għat-tnaqqis tar-riskju.
                                 L-Istati Membri kkonċernati għandhom jitolbu li jintbagħat tagħrif ta’ konferma rigward:
                                 
                                             (a)
                                          
                                          
                                             l-ekwivalenza bejn l-ispeċifikazzjonijiet tal-materjal tekniku, kif immanifatturat kummerċjalment, u dawk tal-materjal tat-test użat fid-dossiers dwar it-tossiċità,
                                          
                                       
                                             (b)
                                          
                                          
                                             il-profil tossikoloġiku ta' ripellenti permezz ta' riħa ta' oriġini mill-annimali jew mill-pjanti/żift taż-żejt tat-tall.
                                          
                                       L-Istati Membri kkonċernati għandhom jiżguraw li n-notikatur jibgħat lill-Kummissjoni l-informazzjoni stabbilita fil-punt (a) sal-1 ta' Mejju 2013 u l-informazzjoni stabbilita fil-punt (b) sal-31 ta' Mejju 2014‧.
                              
                           
               
            (*)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' reviżjoni tagħhom.
         
            (**)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' reviżjoni tagħhom.
         
            (***)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' reviżjoni tagħhom.